Porodica Fenrich
Fenrichovi su velikaška porodica nemačkog porekla koja potiče iz Donje Saksonije, a bili su nasledni upravitelji okruga Mezeric. Porodica je iznedrila nekoliko nemačkih političara, mnoge preduzetnike, a učestvovala je u industrijalizaciji Slavonije.

Osnivač porodice bio je Achatius Eduard od Grone, koji je nosio čin zastavnika (nemački Fenrich) u Vojvodstvu Braunschweig, od čega je poteklo prezime porodice. Pravi uspon Fenrichovih usledio je sa Achatiusovim unukom, Johannom Leopoldom (rođ. 1773.) koji je oženio Eleonoru vom Hofe, iz ugledne porodice zemljoposednika Lüdenscheida.

Prvi podaci o doseljenju porodice u pruski kotar Mezeric potiču iz Popisa vlasnika zemlje Kraljevine Pruske iz 1793. - 1794. godine i crkvenih dokumenata katoličke parohije Nojdorf.
Porodica je posedovala imanje (Der Fenrich-Hof) u Šilen-Mezericu, koje je bilo važno mesto zaposlenja Mezeričana.
To je dovelo do toga da je Johann Leopold Fenrich 1798. bio potvrđen prvo za upravitelja Mezerica (Schulz zu Meseritz), a zatim mu 1801. kralj Fridrik Vilim III. podeluje i nasledno pravo na titulu (Erbschulze ili Erbschultheiß).

Članovi porodice su zadržali to pravo do uspostave Vajmarske Republike 1919. kada su nasledne titule zvanično ukinute. Deo porodice je trajno preselio u Slobodni Grad Danzig u nadi da će sačuvati svoje povlastice. Sa vremenom je uticaj Fenrichovih sve više slabio, šta je dovelo do gubitka poseda u Bingenu, Đurđenovcu i Kirrlachu kod Karlsruhea, a zatim i iseljenja dela porodice u Ameriku. Kuća Fenrich-Kremer u Đurđenovcu, poznata kao "Crvena vila", jedan je od najranijih primera ekspresionističke arhitekture u Hrvatskoj i šire.

Spisak referenci 

Porodica
